钦定古今图书集成/理学汇编/字学典/第051卷 > 《元吾丘衍学古编》 > 《碑刻品九则》
## 钦定古今图书集成/理学汇编/字学典/第051卷 > 《元吾丘衍学古编》 > 《碑刻品九则》

李斯《峄山碑》。〈郑氏曰此颂德碑也斯字通古上蔡人秦丞相〉直长者为真本，
横刊者皆摹本。有徐氏门人郑文宝依真本式长刊
者，法度全备，可近于真，但“攸”字立人相近，一直笔作
两股。近李处巽于建康新刻，甚谬。

李斯《泰山碑》《咸阳志》曰：“《泰山碑》，秦丞相李斯书，迹妙
时古，为世所重。郑文宝模刊石于长安故都国子学，
今在文庙，石皆剥落，唯二世诏一面稍见。”

李斯《秦望山碑》在会稽，今无。

李阳冰《新泉铭》。〈阳冰赵郡人将作少监〉迺阳冰最佳者，人多以
舒原舆之言称《新驿记》，殊不知此碑胜百倍也。阳冰
名潮，杜甫甥也，后以字行，因以为名，而别字少温。木
元虚《海赋》有云：“其下阳冰不治，阴火潜然。”则知与潮，
又且有理。人多不知，因详其说。又有李腾善伪作《阳
冰书》。

《碧落碑》在绛州，字虽多有不合法度处，然布置美茂，
自有神气，当以唐碑观之。世传“阳冰卧看三日，毁其
佳者数字，又言道士写毕，化鸟飞去”，后及字欠一笔，
尤为可笑，不知古文正当如此耳。〈一云唐韩元嘉子李训等为妣房氏
立〉

《诅楚文》。〈俗云诅足文李斯篆在凤翔府〉有巫咸、大沈。〈音故〉湫。〈音夸〉驼
三种，辞则一迺后人假作先秦之文，以先秦古器比
较其篆，全不相类，其伪明矣。篆文“皇”本从自，世传始
皇谓与臬臭相似，因去一画，不足为病，在前亦有如
此者。“峄山”、“数成”等字，皆与古异，此碑用之及用《秦权》，
“殹”字作也。盖知见《峄山》《秦权》而后创造者未必不欲
人曰《峄山》用此法，诚古也。其如辨者何？

史籀《石鼓文》。〈郑氏曰在凤翔府宣和间移置东宫周宣王太史或云柱下史〉
薛尚功《法帖》所载，字完于真本多，故不更具。真本在
燕都旧城文庙。

崔瑗《张平子碑》。〈瑗字子玉安平人济北相碑在郑州前后两段〉字多用隶法，
不合《说文》，却可入印篆，全是汉。

《古印式》二册。〈即汉官威仪〉无印本仆自集成者。后人若不
得见，只于《啸堂集古录》十数枚，亦可为法。